ΓΡΑΠΤΗ ΕΡΩΤΗΣΗ P-2957/02

υποβολή: Giovanni Procacci (ELDR) προς την Επιτροπή

(15 Οκτωβρίου 2002)

Θέμα: Κανονισμός (ΕΚ) 1019/2002 σχετικά με τη σήμανση του ελαιολάδου

Στόχος του κανονισμού (ΕΚ) 1019/2002(1) της Επιτροπής, της 13ης Ιουνίου 2002 σχετικά με τις προδιαγραφές εμπορίας του ελαιολάδου, είναι να ρυθμισθούν ο προσδιορισμός της προέλευσης, η πώληση, τα μείγματα και η νέα ταξινόμηση. Η έναρξη ισχύος του κανονισμού προβλέπεται για την 1η Νοεμβρίου 2002 με παρέκκλιση έως την 1η Νοεμβρίου 2003 όσον αφορά τη σήμανση και την ένδειξη των μειγμάτων.

Έχονταςπόψη την πολιτική της Ένωσης που αποδίδει όλο και μεγαλύτερη σημασία στην ποιότητα των προϊόντων και την προστασία του καταναλωτή που επιτυγχάνεται κατ' αρχήν μέσω μιας ορθής ενημέρωσης μπορεί η Επιτροπή να εξηγήσει τους λόγους αναβολής της έναρξης ισχύος όσον αφορά ακριβώς τους κανόνες εκείνους που επιτρέπουν μεταξύ άλλων την αναγνώριση της προέλευσης του ελαιολάδου αποφεύγοντας έτσι τις παραποιήσεις·

Εάν από τη μία πλευρά η παρέκκλιση παρέχει στους παραγωγούς χρονικά περιθώρια για να προσαρμοσθούν στους νέους κανόνες σχετικά με τη σήμανση, δεν γίνεται αντιληπτό γιατί η Επιτροπή επιτρέπει να μπορούν να κυκλοφορούν μετά την 1η Νοεμβρίου 2003 προϊόντα που έχοντας συσκευασθεί πριν από την ημερομηνία αυτή δεν τηρούν τους νέους κανόνες.

Σε ποιες ενέργειες προτίθεται εξάλλου να προβεί η Επιτροπή προκειμένου να βελτιωθούν τα συστήματα ελέγχου της παραγωγής και εμπορίας που αν δεν ενισχυθούν θα καθίσταντο μάταιες οι προσπάθειες για την παραγωγή ενός προϊόντος ποιότητας·

(1) ΕΕ L 155 της 14.6.2002, σελ. 27.

Απάντηση του κ. Fischler εξ ονόματος της Επιτροπής

(31 Οκτωβρίου 2002)

Το άρθρο 12 του κανονισμού (ΕΚ) αριθ. 1019/2002 της Επιτροπής της 13ης Ιουνίου 2002, σχετικά με τις προδιαγραφές εμπορίας του ελαιολάδου(1), προβλέπει ότι ο εν λόγω κανονισμός ισχύει από την 1η Ιανουαρίου του 2002.

Προβλέπονται όμως και οι ακόλουθες εξαιρέσεις:

- τα προϊόντα που διετέθησαν στο εμπόριο πριν την 1η Αυγούστου 2002 μπορούν να πωληθούν μέχρι να λήξει η προβλεπόμενη προθεσμία για την κατανάλωσή τους και

- οι διατάξεις των άρθρων 3 (συμπληρωματικές πληροφορίες σχετικά με την κατηγορία), 5 (προαιρετικές ενδείξεις) και 6 (σήμανση των μιγμάτων ελαίων και των ειδών διατροφής που περιέχουν ελαιόλαδο) θα ισχύουν από την 1η Νοεμβρίου 2003.

Όσον αφορά την ένδειξη σχετικά με την καταγωγή στις ετικέτες των ελαίων, το άρθρο 4 ισχύει από την 1η Ιουλίου 2002. Το άρθρο αυτό προβλέπει το ίδιο σύστημα που έχει καθιερωθεί με τον κανονισμό (ΕΚ) αριθ. 2815/1998 της Επιτροπής της 22ας Δεκεμβρίου 1998 σχετικά με τις προδιαγραφές εμπορίας του ελαιολάδου(2) και δεν τροποποιεί το ισχύον σύστημα εξασφαλίζοντας κατ'αυτόν τον τρόπο τη συνέχεια.

Ανταποκρινόμενη στα αιτήματα του τομέα η Επιτροπή εξετάζει το ενδεχόμενο τροποποίησης του άρθρου 12 του κανονισμού (ΕΚ) αριθ. 1019/2002 ώστε να παραταθεί η προθεσμία ισχύος των διατάξεων του άρθρου 2 του κανονισμού, που αφορούν τις πωλήσεις ελαιολάδου απευθείας από τους παραγωγούς στους καταναλωτές, καθώς και χορήγησης πρόσθετης προθεσμίας για την εξάντληση των ετικετών πουπάρχουν στα αποθέματα.

Τέλος, γνωστοποιείται στο Αξιότιμο Μέλος του Κοινοβουλίου ότι η Επιτροπή συνεχίζει την πολιτική της για ενίσχυση των ήδηφισταμένων ελέγχων με βάση την εκτίμηση των αποδόσεων των ομοιογενών περιοχών, την καθιέρωση του Συστήματος Γεωγραφικών Πληροφοριών (ΣΓΠ) σχετικά με την ελαιοκομία καθώς και τον αποκλεισμό από την παραγωγή των νέων φυτειών ώστε ναπάρξουν ακριβή στοιχεία σχετικά με την πραγματική παραγωγή των ελαιοτριβείων. Η εφαρμογή αυτών των μέτρων καθώς και οι σημαντικές αλλαγές που έγιναν με τον κανονισμό ο οποίος αφορά τις προδιαγραφές εμπορίας έχουν ως στόχο να μειώσουν τις απάτες και να βελτιώσουν την ποιότητα του ελαιολάδου που προσφέρεται στους καταναλωτές.

(1) ΕΕ L 155 της 14.6.2002.

(2) ΕΕ L 349 της 24.12.1998.